ადამიანის უფლებები ბელარუსში

ბელარუსის ხელისუფლება საერთაშორისო კრიტიკის ობიექტია ადამიანის უფლებათა დარღვევებისა და არასამთავრობო ორგანიზაციების, დამოუკიდებელი ჟურნალისტების, ეროვნული უმცირესობებისა და ოპოზიციონერი პოლიტიკოსების დევნის გამო. აშშ-ის სახელმწიფო მდივნის თანამდებობაზე მუშაობის დროს, კონდოლიზა რაისმა ბელარუსი მსოფლიოში ექვსიდან ერთ-ერთ "ტირანიის საგუშაგო" ქვეყნად მოიხსენია. ამის საპასუხოდ, ბელარუსის მთავრობამ ამ შეფასებას "რეალობისგან საგრძნობლად აცდენილი" უწოდა. 2020 წლის ბელარუსის საპრეზიდენტო არჩევნებისა და საპროტესტო აქციების დროს, "ვიაზნას" ადამიანის უფლებათა ცენტრის მიერ აღიარებული პოლიტიკური პატიმრების რაოდენობა 2022 წლის 16 თებერვლამდე მნიშვნელოვნად გაიზარდა და 1062-ს მიაღწია.Political prisoners in Belarus .რამდენიმე ადამიანი შეეწირა პოლიციის მხრიდან უკანონო და არაპროპორციული ძალის (მათ შორის ცეცხლსასროლი იარაღის) გამოყენებას 2020 წლის საპროტესტო აქციების დროს.  საერთაშორისო ამნისტიას ინფორმაციით, ხელისუფლებამ არ გამოიძია დარღვევები საპროტესტო აქციების დროს, არამედ იმ ადამიანებს დაესხა თავს, ვინც ოფიციალური ვერსია დააყენეს კითხვის ნიშნის ქვეშ.BELARUS: "YOU ARE NOT HUMAN BEINGS" 2021 წლის ივლისში ხელისუფლებამ დაიწყო კამპანია რეპრესიებს გადარჩენილი არასამთავრობო ორგანიზაციების წინააღმდეგ, რომელთა  რიგებიდანაც ოქტომრისთვის 270 მათგანის განეიტრალება შეძლო, მათ შორის შეწყდა ქვეყანაში რეგისტრირებული ყველა ადამიანის უფლებების ორგანიზაციის საქმიანობა.Belarus Authorities ‘Purge’ Human Rights Defenders 

პრეზიდენტი ალექსანდრე ლუკაშენკო თავს "ავტორიტარული სტილის მმართველად" აღწერს. დასავლეთმა ქვეყნებმა ბელარუსს ლუკაშენკოს მმართველობის ქვეშ "ევროპის უკანასკნელი დიქტატურა" უწოდეს; საპასუხოდ, ბელარუსის მთავრობამ აღნიშნული ქვეყნები სახელმწიფო გადატრიალების მცდელობაში დაადანაშაულა. ევროპის საბჭომ 1997 წელს ბელარუსი გარიცხა წევრობიდან, რადგან 1996 წლის ნოემბრის საკონსტიტუციო რეფერენდუმსა და პარლამენტის შუალედურ არჩევნებში დაირღვა დემოკრატიულობის პრინციპი და გამოვლინა დარღვევები.

ბელარუსის ხელისუფლების ასობით წარმომადგენელი, რომლებიც პოლიტიკურ რეპრესიებზე, იძულებით გაუჩინარებებზე, პროპაგანდასა და არჩევნების გაყალბებაზე არიან პასუხისმგებელნი, პირადი სანქციების ობიექტი გახდა აშშ-სა და ევროკავშირის მხრიდან.

სასამართლო სისტემა
ბელარუსის სასამართლო სისტემა ხასიათდება დამნაშავედ ცნობის მაღალი დონით: 2020 წელს, სისხლის სამართლის საქმეებიდან 99.7% შემთხევაში პირი დამნაშავედ ცნეს, ხოლო 0.3% ხელწერილის საფუძველზე გაათავისუფლეს. ეს მაჩვენებელი რამდენიმე წელია სტაბილურობას ინარჩუნებს.99.7% of verdicts handed down by Belarusian courts in 2020 were ‘guilty’ სასამართლო სისტემა განსაკუთრებით მკაცრია იმ ადამიანების მიმართ, რომლებიც გამოხატავენ საკუთარ აზრს: დაჩაგრულ ადამიანებს შორის არიან ჟურნალისტები, სამოქალაქო აქტივისტები, მოქალაქეები, რომლებიც სოციალურ ქსელში პოლიტიკურ კომენტარებს და ხუმრობებს აჟღერებენ.No, the terror in Belarus is not going to stop სასამართლოს მხრიდან განსაკუთრებულ სიმკაცრეს აწყდებიან ოპოზიციის ლიდერები, რომელთა პროცესებს ხშირად სტალინისტურ პროცესებს ადარებენ. 

სიკვდილით დასჯა

ბელარუსი ერთადერთი ქვეყანაა ევროპაში, რომელიც ჯერ კიდევ იყენებს სიკვდილით დასჯის მეთოდს. 2011 წელს აშშ და ბელარუსი იყვნენ ერთადერთი ქვეყნები ევროპის უშიშროების და თანამშრომლობის ორგანზიაციიდან, სადაც სიკვდილით დასჯის შემთხვევები მოხდა.Death sentences and executions in 2011 Amnesty International March 2012 

სქოლიო

კატეგორია:ადამიანის უფლებები ქვეყნების მიხედვით